‘અરે,એ છોકરાંવ!’ ખેતરમાં કામ કરતી ખેડૂતની ઘરવાળીએ ફાટતી આંખે એ જોયું અને છોકરાંઓને આંગળીએ વળગાડીને ખળા તરફ દોડી,‘અરે રામ!છોકરાંવ!તમારો બાપો પડી ગયો…’ અને દૂર દૂર દોડે જતા ઘોડાની ઊડતી ખેપટ બાજુ રાતી આંખ કરીને પટલાણી ઊખળી ગઇ,‘ભમરાળો ઇ ફોજદાર ઘોડો લઇને આયો’તો,કાં તો મારથી… કાં તો બીકથી…!’ અને મુઢ્ઢીઓ વાળીને બાઇ ધણી પાસે આવી પહોંચી. ખળાની પાળીએ મૂકેલી ભંભલીમાંથી ટાઢું પાણી લઇને એણે પતિના માથા પર છાંટ્યું… પછી સાડલાના છેડાથી ‘વાહર’ નાંખ્યો…‘શું થયું?’